2022 12 20
LT
Europos Sąjungos oficialusis leidinys
L 325/189
3 pakopa.
Žmonių sveikatos ir aplinkosaugos aspektai galutinio taikymo tarpsniu Šioje pakopoje vertinami tiriamos cheminės ar kitos medžiagos galutinio taikymo pavojai ir rizika.
Ji apima naudojimui būdingą ekspoziciją chemine ar kita medžiaga ir susijusią riziką.
Tikslas yra įvertinti, ar cheminės arba kitos medžiagos naudojimas galutinio taikymo tarpsniu nekelia jokios rizikos žmonių sveikatai arba aplinkai.
4 pakopa.
Aplinkosauginio tvarumo vertinimas Ketvirtoje pakopoje atliekant GCA tiriamas poveikis aplinkosauginiam tvarumui per visą cheminės ar kitos medžiagos gyvavimo ciklą, vertinant kelias poveikio kategorijas, pvz., klimato kaitą ir išteklių naudojimą.
Šioje pakopoje taip pat atsižvelgiama į toksiškumą ir ekotoksiškumą, nurodant per visą gyvavimo ciklą išmetamų teršalų poveikį žmonėms ir aplinkai per aplinkos komponentus (pvz., dirvožemį, vandenį, orą), įskaitant poveikį dėl mobilumo tarp komponentų, o ne dėl tiesioginės ekspozicijos (įtraukta į 3 pakopą).
1) Pavojingos tiriamos cheminės ar kitos medžiagos savybės
2) Žmonių sveikatos ir saugos aspektai, susiję su gamyba ir apdorojimu
3) Tiriamos cheminės ar kitos medžiagos galutinio taikymo pavojai ir rizika
4) Poveikis aplinkai per visą tiriamos cheminės ar kitos medžiagos gyvavimo ciklą
2 paveikslas.
Cheminės ar kitos medžiagos, kuriai taikomas saugos ir tvarumo vertinimas, saugos ir tvarumo aspektų paaiškinimas.
Spalvoti langeliai rodo apimamą gyvavimo ciklo etapą.
Raudonas taškas žymi vertinamą cheminę arba kitą medžiagą, o geltoni ir pilki taškai – visas kitas per jos gyvavimo ciklą išsiskiriančias medžiagas (pvz., kitas toksiškas chemines medžiagas, susidariusias išgaunant žaliavas arba dėl gamybos procese sunaudotos energijos).